Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Islamistinen Hamas vakuutti jälleen aikovansa valloittaa Jerusalemin.
Israel kuitenkin painostaa ja estää edelleen terrorisoluja Länsirannalla.
Hizbollah väittää, että Israelin johto pelkää laajaa konfliktia -
ja että monen rintaman sota johtaisi Israelin tuhoon.
Syyria syyttää Israelia taas yhdestä -
Iranin ja Hizbollahin kohteiden pommituksesta lähellä Damaskosta.
Israel painostaa yhä terrorisoluja tehdäkseen niiden toimet tyhjäksi -
Länsirannan Juudeassa, Samariassa ja Jordaninlaaksossa.
IDF, Shin Bet ja rajapoliisin erikoisyksiköt -
suorittivat terrorismin vastaisia toimia Länsirannalla -
ja pidättivät yksitoista terrorismista epäiltyä henkilöä -
kahden viime vuorokauden kuluessa.
IDF:n tiedotusyksikön mukaan erään operaation aikana Jeninissä -
palestiinalaiset epäillyt alkoivat tulittaa raskaasti israelilaisjoukkoja,-
jotka vastasivat ampumalla asemiehiä.
Israelin joukot eivät saaneet vammoja, -
mutta palestiinalais- militantteihin osuttiin.
Palestiinalaiset asemiehet -
alkoivat viikonlopun aikana tulittaa Israelin joukkoja aiempaa enemmän.
Samalla kansainvälisesti nimetyt palestiinalaiset terroriryhmät -
alkoivat puhua enemmän aikeestaan taistella Jerusalemista.
Muun muassa Gazassa islamistinen Hamas järjesti joukkokokouksen, -
jossa se julisti horjumatonta aiettaan valloittaa Jerusalem.
Päivän viesti kaikille osapuolille, niin miehittäjälle kuin arabeille, on se, -
että Jerusalemin pitää olla ensisijainen tavoitteemme.
Taistelemme vihollista ja fasistihallitusta vastaan, -
joka on ottanut al-Aqsa-moskeijan kohteekseen yltyvällä tavalla.
Hiljattain pidettiin Talmud-rukouksia, -
ja on yritetty esittää aika- ja tilajakoja. Se on tulella leikkimistä.
Emme salli tällaista politiikkaa, -
koska al-Aqsan puolustaminen on rakkain ja ensisijaisin päämäärämme.
Hamas on säännöllisesti julistanut haluavansa tuhota juutalaisvaltion, -
vaikkei sillä ole siihen käytännössä mahdollisuuksia.
Israelin turvallisuuspäällystön viime viikkoiset lausunnot -
Israelin horjumattomasta päätöksestä -
estää Iranin ja sen kätyrien pahansuovat aikeet -
ovat selvästi herättäneet huolta Teheranissa, Beirutissa ja muualla.
Iran yritti pelotella Israelia uudella ballistisella ohjuksella, -
joka kantaa Israeliin asti, -
ja Hizbollah piti muutaman sotaharjoituksen Israelin rajalla.
Pääsihteeri Hassan Nasrallah julisti televisiopuheessa seuraajilleen, -
että Israelin johtajiston "pitäisi pelätä suursotaa".
Ensinnäkin Israel on se, jonka pitäisi pelätä suursotaa.
Kaikkien mainitsemieni muutosten seurauksena sen pitäisi pelätä sitä.
Haluan vastata heille samalla logiikalla.
Kerron vihollisen eli Israelin pääministerille, sotaministerille -
ja armeijan päällikölle ja komentajille: teidän pitää varoa virhearvioita.
Varoitatte meitä virhearvioista, mutta älkää tehkö niitä itsekään.
Toistan sanani al-Quds-päivältä:
Te israelilaiset saatatte tehdä virheen Gazassa, Länsirannalla, -
Palestiinassa, Libanonissa, Syyriassa tai Iranissa, -
mikä johtaa koko Lähi-idän leimahtamiseen.
Virhearvionne saattaa olla suursodan sytyttävä tekijä, -
ja Lähi-idän suursota ajaa teidät ahdinkoon, ellei jopa tuhoon.
Nasrallah esitti kommenttinsa bunkkerista Beirutissa, -
sillä hän piileskelee yhä, koska pelkää Israelin aikovan murhata hänet.
Israelin puolustuslähteet kutsuivat Nasrallahin uhkauksia paniikiksi, -
mutta Israelin väitetään vastanneen niihin, -
kun ohjuksia ilmestyi Damaskoksen ilmatilaan.
Niillä tähdättiin Iranin asekuljetukseen ja Hizbollahin infrastruktuuriin -
Rif Dimashqissa ja Al-Hamehissa Damaskoksesta koilliseen.
Valtion SANA-uutistoimiston mukaan -
väitetty Israelin isku tehtiin noin kello 23.45.
Vaikka Syyrian ilmatorjuntajärjestelmä yritti torjua ohjukset, -
ne osuivat kohteisiinsa ja aiheuttivat materiaalivahinkoja.
Syyrian hallinnon mukaan pommitus ei aiheuttanut henkilövahinkoja, -
mutta Lontoosta käsin toimiva SOHR-järjestö -
raportoi viidestä syyrialaisuhrista -
ja mittavista Hizbollahin ja Iranin infrastruktuurivahingoista.
Vaikka Syyrian hallinto luonnollisesti osoitti syyttävällä sormella Israelia, -
IDF:n tiedotusyksiköstä ei vahvistettu eikä kiistetty väitettyä vastuuta.
Muihin uutisiin. Israelin presidentti Isaac Herzog lähtee valtiovierailulle -
Azerbaidžanin Bakuun huomenna presidentti Ilham Alijevin kutsusta.
Vierailun aikana valtionpäämiehet pitävät mittavia keskusteluja -
maiden strategisten suhteiden vahvistamisesta.
Azerbaidžanin ja Israelin suhde on strategisesti tärkeä molemmille.
Israel avustaa Azerbaidžania monissa asioissa terveysalalta energiaan -
ja veden suolanpoistosta turvallisuusyhteistyöhön.
Azerbaidžanin varaulkoministeri Fariz Rzayev puhui tästä viime viikolla
Herzlijan Reichmann-yliopiston politiikan ja strategian instituutin -
vuosikonferenssin kyselytunnilla.
Azerbaidžan on ollut ja on edelleen -
tärkeä toimija Israelin energiavarmuudelle.
Kolmannes öljytarpeestamme. - Öljyä, polttoainetta, kaikenlaista.
Se on elintärkeää, ja ymmärrämme energiavarmuuden tärkeyden nyt, -
kun monet toimitusketjut ja sopimukset ovat häiriintyneet tai ne on peruttu -
ennalta arvaamattomien olosuhteiden, pakotteiden ja kauppasaartojen takia.
Kauppa kukoistaa. Numerot ovat hyviä mutta saamme niitä nostettua, -
koska Azerbaidžanissa ja Israelissa -
on paljon yhteistä luonnon, maisemien ja yhteisten haasteidemme suhteen.
Kummallakin on pulaa luonnonvesilähteistä, -
ja Israel on globaali edelläkävijä vesitaloudessa.
Niinpä Azerbaidžanissa on kehitteillä valtava hanke.
Se on tutkimus- ja kehitysvaiheessa.
Kyse on Kaspianmeren veden suolanpoistosta, -
ja Israel on siihen luontainen kumppani.
Toinen Israelia ja Azerbaidžania yhdistävä tekijä on Iranin vihollisuus.
Toisin kuin Israel, Azerbaidžan on Iranin pohjoisnaapuri.
Siksi se kuulostaa varovaisemmalta puheissaan eteläisestä vihollisestaan.
Kun kysyttiin, antaisiko Azerbaidžan Israelin käyttää ilmatilaansa -
mahdolliseen hyökkäykseen Iranin ydinlaitoksia vastaan, -
Rzayev korosti seuraavaa.
Yksi Azerbaidžanin ulkopolitiikan tärkeimpiä elementtejä on se, -
että pidättäydymme puuttumasta toisten maiden sisäasioihin -
emmekä puutu myöskään kiistoihin tai ongelmiin -
antamalla maa-aluettamme operaatio- tai uhkayrityskäyttöön.
Yritämme tukea kansainvälistä rauhaa ja turvallisuutta -
myönteisin, rakentavin keinoin.
Kiertävien huhujen mukaan Iran ja USA kävisivät epäsuoria neuvotteluja -
mahdollisesta salatusta ydinjärjestelystä Iranin kanssa.
Kun kysyttiin, ovatko huhut totta, -
äskettäin nimitetty ulkoministeriön tiedottaja Matthew Miller sanoi näin.
Emme vastaa väitettyihin vuotoihin tai huhuihin diplomatiakeskusteluista.
Ne ovat osoittautuneet usein vääriksi ja osoittautuvat jatkossakin.
Olemme silti aina sanoneet, että säilytämme kyvyn -
viestiä Iranin kanssa silloin, kun se on Yhdysvaltain intresseissä.
Emme koskaan kerro viestien sisällöstä emmekä toimitustavasta -
mutta uskomme edelleen, että diplomatia on paras keino -
taata todennettavasti ja kestävästi, että Iran ei koskaan saa ydinasetta.
Presidentinvaalien ensimmäisellä kierroksella voittaja ei ratkennut, -
mutta Turkin vaalilautakunta ilmoitti Recep Tayyip Erdoganin -
eilisen toisen kierroksen kiistämättömäksi voittajaksi.
On todettu, että Recep Tayyip Erdogan sai 51,91 prosenttia äänistä -
ja Kemal Kılıçdaroğlu sai 48,09 prosenttia äänistä -
maanlaajuisissa vaaleissa.
Kun vastapuoli hyväksyi tappionsa, -
vaalivoittaja Erdogan julisti aikovansa parantaa kansan välirikot.
Kansan meille antamaan vastuuseen kuuluu, -
että emme ole vihaisia emmekä katkeria kenellekään.
Nyt on aika siirtää syrjään kaikki väittely ja kiistat vaaleista -
ja yhdistyä kansallisten tavoitteidemme ja unelmiemme ympärille.
Kiitos seurasta!
Jos tuotantomme on siunannut sinua, -
harkitsethan lahjoittamista, jotta toimintamme jatkuisi.
Kannustan rukoilemaan vainottujen veljiemme ja sisariemme puolesta -
sekä rauhaa Jerusalemille ja pelastusta Israelille.
Olen Jonathan Hessen. Siunattua viikkoa! Huomiseen.
Suomennos: Maija Tuukkanen